少川兄貧悴甚見屬求寓舘未遇好事者聊作詩以寄因以速之
作者：葛勝仲
朝代：宋

paragraphs: 我兄弱齡推了了，手不停披今髮縞。
人中滯論能立判，筆下陳言皆力掃。
多如雞跖歎積學，大似牛腰看屬藁。
敗絮自擁不言寒，書床坐穴那知老。
逆旅無人識馬周，除舍何當館孫寶。
水波未合急相過，漱醪聊緩憂心擣。